P-Link RE200 Dual-band 802.11 ac Range Extender patrí do produktov s označením AC750 a podľa toho ponúka kombinovanú priepustnosť 733 Mbps. Ide o jednoduché zariadenie, ktoré na vybranom mieste jednoducho umiestnite do zásuvky a z tejto polohy poslúži na zosilnenie signálu vašej domácej bezdrôtovej siete a zvýšenie jej dosahu. Nový extender podporuje zabezpečenie 64/128/152-bit WEP, WPA-PSK/WPA2-PSK, samozrejmosťou je už tlačidlo WPS pre rýchle nadviazanie zabezpečeného pripojenia. Môžete k tomu využiť tzv. Smart Signal Indicator Light, čiže indikátor, ktorý pomôže nájsť vhodné miesto pre inštaláciu. RE200 tiež ponúka jeden ethernetový port, takže umožní aj pripojenie jedného zariadenia, ktoré nedisponuje bezdrôtovým rozhraním. Poprípade si samozrejme môžete pripojiť napríklad switch, ak takýchto zariadení potrebujete pripojiť viac.